Integrated reporting : corporate governance factors affecting firms' decision for voluntary adoption and the impact of this adoption on market value
Creators: name: Ντούσα, Βιολέττα
name: Ntousa, Violetta
Publisher: name: Πανεπιστήμιο Πειραιώς
Year: 2023
Subjects: subject: Integrated reporting
subject: Corporate governance
subject: Corporate Social Responsibility (CSR)
subject: Board of directors
subject: Market Value
subject: Eurozone
subject: Ohlson model

description: Η ενιαία ολοκληρωμένη αναφορά (Integrated Reporting ή ) βρίσκεται στο επίκεντρο των συζητήσεων του ακαδημαϊκού κι επιχειρηματικού κόσμου τις τελευταίες δεκαετίες. To Integrated Reporting εισάγει την έννοια μιας πλήρους αναφοράς, η οποία συμπεριλαμβάνει τόσο χρηματοοικονομικά στοιχεία όσο και πληροφορίες σχετικά με την εταιρική αειφορία. Στόχος της εν λόγω πρακτικής είναι να παρέχει μια ολοκληρωμένη εικόνας της επιχείρησης προς όλα τα ενδιαφερόμενα μέρη, κυρίως τους επενδυτές, συνδέοντας τα ανωτέρω στοιχεία με το όραμα, τους μακροπρόθεσμους στόχους, τη στρατηγική και το επιχειρηματικό μοντέλο της εταιρείας, και τονίζοντας τον τρόπο με τον οποίο παράγεται ή/και διατηρείται αξία σε βάθος χρόνου. Εκτός από τη χώρα της Νοτίου Αφρικής, όπου η εφαρμογή του είναι υποχρεωτική για τις εισηγμένες στο Χρηματιστήριο του Γιοχάνεσμπουργκ εταιρείες, το κανονιστικό πλαίσιο είναι προαιρετικό. Σκοπό της παρούσας διπλωματικής εργασίας αποτελεί η εξέταση της σχέσης μεταξύ του επιπέδου ποιότητας της εταιρικής διακυβέρνησης των επιχειρήσεων και της απόφασής τους για την υιοθέτηση του υπό προαιρετικό καθεστώς, όπως επίσης και η εξέταση της σχέσης μεταξύ εθελοντικής εφαρμογής του και της αγοραίας αξίας των εταιριών μέσω του υποδείγματος αποτίμησης Ohlson (1995). H παρούσα εμπειρική έρευνα εστιάζει σε ένα δείγμα εταιριών από τις χώρες της Ευρωζώνης, όπου η εφαρμογή του είναι προαιρετική. Η Ευρωζώνη επιλέχθηκε διότι οι υπάρχουσες εμπειρικές μελέτες σχετικά με την εθελοντική εφαρμογή της ενιαίας ολοκληρωμένης αναφοράς κατά πλειοψηφία χρησιμοποιούν παγκόσμια δείγματα (Hsiao et al., 2019; Obeng et al, 2021) παρά το γεγονός ότι στην Ευρωζώνη υπάρχει μεγάλος αριθμός εταιριών που εφαρμόζουν αυτό το είδος αναφοράς. Ο υπό εξέταση χρονικός ορίζοντας αναφέρεται στα έτη 2007-2021, παρόλο που η έννοια του διαδόθηκε ραγδαία από το 2005, ώστε τα αποτελέσματα της ανάλυσης μας να είναι περισσότερο αντιπροσωπευτικά των πραγματικών σχέσεων. Για την έρευνα χρησιμοποιήθηκαν δεδομένα από τις βάσεις δεδομένων Worldscope, Datastream (λογιστικά στοιχεία) και ESG (στοιχεία για την εταιρική αειφορία) της Refinitiv. Τα ευρήματα της έρευνας υποδεικνύουν ότι εταιρίες με ισχυρό σύστημα εταιρικής διακυβέρνησης είναι πιθανότερο να υιοθετήσουν το συγκλίνοντας με τα αποτελέσματα προηγούμενων ερευνών (Frías-Aceituno et al., 2013; Stacchezzini et al., 2016; Fasan &amp; Mio, 2017; Vitolla et al., 2020). Επιπρόσθετα, τα αποτελέσματα δείχνουν ότι η εφαρμογή του αποτιμάται θετικά από τις αγορές, γεγονός το οποίο αντικατοπτρίζεται μέσω υψηλότερων αγοραίων αξιών, επιβεβαιώνοντας παλαιότερα εμπειρικά ευρήματα (Baboukardos &amp; Rimmel, 2016; Lee &amp; Yeo, 2016; Arguelles et al., 2017; Zhou et al., 2017; Barth et al., 2017). Τα ευρήματα μας ίσως είναι χρήσιμα τόσο για τις Αρχές ώστε να αναγνωρίσουν νέους τρόπους προώθησης του μέσω της εταιρικής διακυβέρνησης όσο και για τις ίδιες τις εταιρίες προκειμένου να αντιληφθούν ότι μπορούν να αποκομίσουν σημαντικά οφέλη μεταβαίνοντας στη χρήση της ενιαίας ολοκληρωμένης αναφοράς.